কর্মীর অবসরকালীন প্রাপ্য মামলায় সুপ্রিম অসন্তোষে রাজ্য সরকার

নয়াদিল্লি: কর্মীর অবসরকালীন প্রাপ্য (Employee’s retirement entitlement) না মিটিয়ে দেরিতে ভিত্তিহীন মামলা, রাজ্য সরকারকে (State Government)  দশ লক্ষ টাকা জরিমানা (10 lakh rupees fine) করল সুপ্রিম কোর্ট (Supreme Court)।

২০০৭ সাল থেকে অবসরকালীন পাওনা পেতে লড়াই করে চলেছেন আবেদনকারী। আবেদনকারীর বিরুদ্ধে শৃঙ্খলাভঙ্গের অভিযোগ খারিজ করে কলকাতা হাইকোর্ট তাঁর পাওনা মিটিয়ে দিতে বলেছিল। পরিবর্তে সেই রায়ের বিরুদ্ধে রাজ্য সুপ্রিম কোর্টের দ্বারস্থ হয়।

১৯৮৯ সালে আবেদনকারীর বিরুদ্ধে শৃঙ্খলাভঙ্গের অভিযোগ ওঠে। ১৯৯৪ সালে তিনি নির্দোষ বলে প্রমাণিত হন। অথচ ১৯৯৭ সালে কেন তাঁকে সাজা দেওয়া হবে না বলে কারণ দর্শানোর নোটিশ দেওয়া হয়। তিনি জবাব দিলেও সরকার প্রতিক্রিয়া দেয়নি।

আরও পড়ুন: দিল্লি কাণ্ড থেকে শিক্ষা নিয়ে যাত্রী নিরাপত্তায় বাড়তি নজর শিয়ালদায়

২০০৭ সালে অবসর নেওয়ার তিন বছর বাদে তাঁকে দ্বিতীয় বার কারণ দর্শানোর নোটিশ। সেই নোটিশ চ্যালেঞ্জ করে আবেদনকারী হাইকোর্টে।

হাইকোর্ট ওই দ্বিতীয়বারের শৃঙ্খলাভঙ্গের অভিযোগ খারিজ করে অবিলম্বে পাওনা মেটাতে বলে। কিন্তু রায় ঘোষিত হওয়ার ৩৯১ দিন বাদে রাজ্যের আবেদন সুপ্রিম কোর্টে।

অবসর গ্রহণের পরে, তাও আবার প্রথম নোটিশের মত একই অভিযোগ আনায় বিরক্ত সুপ্রিম কোর্ট।

১৮ বছর পেরিয়ে গেলেও তিনি পেনশন পাচ্ছেন না, এটা দুর্ভাগ্যজনক। দেওয়া হচ্ছে কেবল প্রভিশনাল পেনশন।

এই অবস্থায় রাজ্যকে চার সপ্তাহের মধ্যে আবেদনকারীর যাবতীয় অবসরকালীন পাওনা মেটাতে হবে। সেই সঙ্গে জরিমানার ১০ লক্ষ টাকা ওই একই সময়ের মধ্যে তাঁর হাতে তুলে দিতে হবে।

দেখুন অন্য খবর: